open-index/open-wikipedia-markdown huggingface dataset:
Fundación Gaspar Torrente

A **Fundación Gaspar Torrente para la investigación y desarrollo del aragonesismo** (en aragonés *Fundación Gaspar Torrente pa la investigación y desarrollo de l'aragonesismo*) u mas popularment conoixida como **Fundación Gaspar Torrente** ye una fundación que lo suyo obchectivo prencipal ye lo estudio, desarrollo y preservación d'a identidat aragonesa y l'aragonesismo politico, social y cultura. Prene lo suyo nombre d'o destacau politico Gaspar Torrente, lider d'o Nacionalismo aragonés a primers d'o sieglo XX.

## Historia
Fue fundada l'11  de noviembre de 1998 como resultau de l'empentón de diversas entidaz (como Rolde de Estudios Aragoneses u Chunta Aragonesista) y ciudadans particulars (como Emilio Gastón u José Antonio Labordeta).

## Accions
* Publica dende aviento de 1999 "El Ebro. Revista aragonesista de pensamiento".
* Organiza una "Escuela de Verano", unas "Chornadas sobre lo modelo d'o Estau" y participa en os actos d'homenache a lo Chusticia d'Aragón Chuan de Lanuza toz los 20 d'aviento.
* Emite lo programa "Aragón y su historia" desenvuelto per Miguel Martínez Tomey en Radio Ebro.

## Vinclos externos
*  Revista "El Ebro" pa leyer como PDF.
*  Podcasts "Aragón y su historia".
Pedalea

O **Colectivo Pedalea** u tamién conoixiu como **Pedalea** ye una asociazión que naixió en setiembre de 1990 en o sino d'a Universidat de Zaragoza con l'obchectivo  de fomentar l'uso d'a bicicleta.
Tiene la suya seu social y taller en o campus universitario de Sant Francisco en Zaragoza.
Organiza diversas charras, asembleyas, excursions y manifestacions como las clamadas "ciclonudistas", as "masas criticas" y los "bicipiketes".

## Vinclo externo
*  https://web.archive.org/web/20190617073411/http://www.pedalea.org/ Pachina web de Pedalea
Ilesia de Santa María d'o Temple de Zaragoza

A **ilesia de Santa María d'o Temple** yera una ilesia perteneixient a la Orden d'o Temple que se devantaba en l'actual carrera Temple n°20 de Zaragoza.

## Descripción
Yera una ilesia de planta circular en o suyo interior y planta octogonal en l'exterior. Teneba un altar dedicau a Sant Chorche y i yeran enronaus entre atros Gil Tarín, merino d'o rei Chaime II d'Aragón.

## Historia
A ilesia estió construyida en o sieglo XII pa estar usada per los templers. Dimpués d'a disolución d'a orden pasó a estar propiedat d'a Orden de Sant Chuan de Cherusalem (los clamaus *hespitalers*) en o sieglo XIV.
En o sieglo XIX, dimpués d'a Desamortización de Mendizábal, estió usada como almagacén. Fue espaldada en as anyadas 1860 pa contruyir en o suyo puesto un edificio de viviendas.

## Restas
Mientres a renovación de l'edificio en 1991 se troboron restas d'a ilesia amás d'una *domus* romana d'o sieglo I sobre la cual heba estau construyida.

## Referencias

## Se veiga tamién
* Templers en a Corona d'Aragón.
Pujòu

**Pujòu** puet fer referencia a:

* **[[Pujòu (Altos Pireneus)|Pujòu]]** (oficialment en francés *Pujo*), **comuna [[Occitania|occitana]]** d'o departamento d'Altos Pireneus.
* **[[Pujòu (Pireneus Atlanticos)|Pujòu]]** (oficialment en francés *Puyoô*), **comuna [[Occitania|occitana]]** d'o departamento de Pireneus Atlanticos.
Río de las Parras

Lo **río de las Parras** ye un curso fluvial que baixa dende la sierra de la Costera y complega con atros ríos y barrancos (Fuent Ferrada, Rambla, Segura y Vivel), pa formar lo río Martín en la fondada de Martín-Cabra, situada entre las sierras de Segura, Mont Albán y Sant Chust.

## Hidronimia
L'hidronimo *río de las Parras* fa referencia a la localidat de Las Parras de Martín, dende a on que este curso d'augua baixa en dirección a la localidat de Martín. La palabra *[[parra]]* ye un goticismo present en aragonés y atras luengas iberorromanicas.

D'acuerdo con bel mapa u autor lo cauz que bi ha a continación de lo forcallo con lo río de la Rambla ye un tramo d'este río, por lo que lo río de las Parras sería un tributario de lo río de la Rambla. Manimenos, d'acuerdo con atros autors y mapas este cauz corresponde a lo tramo inicial de lo río Martín, formau en ixe forcallo.

## Referencias

## Bibliografía
* Prensa Diaria Aragonesa: *Los ríos de Aragón. Río Martín*. El Periódico de Aragón, Diputación General de Aragón, 2005.
Río Vivel

Lo **río Vivel** ye un curso fluvial formau en lo forcallo de los ríos Segura y de Fuent Ferrada que complega con atros ríos y barrancos (Parras y Rambla), pa formar lo río Martín en la fondada de Martín-Cabra, situada entre las sierras de Segura, Mont Albán y Sant Chust.

## Toponimia
L'hidronimo *río Vivel* proviene de lo nombre de la localidat dende a on que baixa. D'acuerdo con bel mapa u autor lo río Vivel en realidat ye lo tramo inicial de lo río Martín, considerando-se como tributario suyo lo cauz común formau en lo forcallo de lo río de la Rambla y lo río de las Parras.

## Referencias

## Bibliografía
* Prensa Diaria Aragonesa: *Los ríos de Aragón. Río Martín*. El Periódico de Aragón, Deputación Cheneral d'Aragón, 2005.
Río de Fuent Ferrada

Lo **río de Fuent Ferrada** ye un curso fluvial que complega con lo río Segura en Vivel formando un cauz que tamién complega con atros ríos y barrancos (Parras y Rambla), pa formar lo río Martín en la fondada de Martín-Cabra, situada entre las sierras de Segura, Mont Albán y Sant Chust.

La val de Lancenilla, lo río de Villanueva y lo barranco de Valleamargo son tributarios de lo río de Fuent Ferrada.

## Hidronimia
L'hidronimo *río de Fuent Ferrada* proviene de lo nombre de la localidat homonima, dende a on que baixa enta Vivel, localidat a on que encomienza lo río Vivel, d'acuerdo con bel autor u mapa lo primer tramo de lo río Martín.

## Referencias

## Bibliografía
* Prensa Diaria Aragonesa: *Los ríos de Aragón. Río Martín*. El Periódico de Aragón, Deputación Cheneral d'Aragón, 2005.
Río Segura (Teruel)

:*Este articlo ye sobre un *'río de Teruel**, pa atros usos de **río Segura** se veiga [[Segura (desambigación)]]''.


Lo **río Segura*' ye un [[río|curso fluvial]] que complega con lo [[río Segura]] en [[Vivel (Teruel)|Vivel]] formando un cauz que tamién complega con atros ríos y barrancos ([[río de las Parras|Parras]] y [[río de la Rambla|Rambla]]), pa formar lo [[río Martín]] en la [[fondada de Martín-Cabra]], situada entre las sierras de [[sierra de Segura|Segura]], [[sierra de Mont Albán|Mont Albán]] y [[sierra de Sant Chust|Sant Chust]].

Los barrancos [[barranco d'el Mont|d'el Mont]] y [[barranco Pardillos|Pardillos]] son tributarios de lo [[río Segura]].

Lo tramo inicial de lo río Segura ye paralela a lo tramo inicial de lo [[río Aguas]] a lo norte y de lo [[barranco d'el Mont]] a lo sud, travesando uns [[conglomerau]]s d'edat [[Eoceno|eocena]]-[[oligoceno|oligocena]] en bel meyo de la [[sierra de Segura]], prolongación sudoriental de la [[sierra de Pelarda]]. Las vals de los ríos Aguas y Segura son despartidas por una sola [[cuesta (cheomorfolochía estructural|cuesta]] de bels 35º de [[capuzamiento]] y con cabalto conoixiu como *El Cerro* (1.265 m).

== Hidronimia ==
L'[[hidronimia aragonesa|hidronimo]] *río Segura* proviene de lo nombre de la [[Segura de los Banyos]], dende a on que baixa enta [[Vivel (Teruel)|Vivel]], localidat a on que encomienza lo [[río Vivel]], d'acuerdo con bel autor u mapa lo primer tramo de lo [[río Martín]].

== Referencias ==


== Bibliografía ==
* [[Prensa Diaria Aragonesa]]: *Los ríos de Aragón. Río Martín''. El Periódico de Aragón, Deputación Cheneral d'Aragón, 2005.
Barranco de Valimanya

Lo **barranco de Valimanya** ye un tributario de Martín por la suya marguin dreita.

## Hidronimia
L'hidronimo *barranco de Valimanya* se puede interpretar a partir de *VALLEM MAGNA* ("val gran", "val ampla"), estando una val muito mes larga y ampla que las atras vals de la redolada vista dende la *venta del Fraile*.

## Se veiga
*Valimanya

## Referencias

## Bibliografía
* Miguel Angel Sanz Mallor (coord): *Red natural de Aragón. n 28, Bajo Martín*. Prames.
Río de Cabra

Lo **río de Cabra** ye un tributario de Martín por la suya marguin dreita. Naixe en lo termin municipal de Cabra y caye en Martín auguas ent'alto d'Obón.

Se considera que se forma por la unión de lo río del Hurón con l'arroyo de Castel de Cabra auguas ent'alto de Cabra. Aguas enta baixo d'esta localidat recibe las auguas de los suyos tributarios río de Canyapereras y barranco d'el Infierno. En Torre de las Arcas recibe las auguas de lo barranco d'el Regallo a man dreita y de lo barranco d'el Gabardal a man ezquierda, y auguas enta baixo lo barranco de Valhondo.

En lo zaguer tramo de lo río Cabra antes de cayer en Martín bi ha una foz fluvio-karstica. Las foces de Cabra tienen una largaria de bels 7&nbsp;km.

## Referencias

## Bibliografía
* Prensa Diaria Aragonesa: *Los ríos de Aragón. Río Martín*. El Periódico de Aragón, Diputación General de Aragón, 2005.
Dolors Castelltort

**Dolors Castelltort i Vila**, conoixida esportiva como **Dolors Castelltort**, naixita de Barcelona en 1913 y muerta en o mesmo puesto o 27 d'abril de 1999, fue una atleta catalana especializata en prebas de velocidat que estió campiona d'Espanya de 80 metres cletas, brinco de largaria y relevos 4 x 75, tamién tenió o récord d'Espanya de brinco de largaria en l'anyo 1932 con un brinco de 4,60 metros.

Yera chermana con Rosa Castelltort, y prima con Maria Mercè Castelltort y Romà Castelltort tamién atletas, o suyo equipo estió o *[[Club Femení i d'Esports]]* de Barcelona.

## Palmarés
; Campionatos de Catalunya
* Campiona de 80 m. cletas en 1932.

; Campionatos d'Espanya
* Campiona de 80 m. cletas en 1931.
* Campiona de brinco de largaria en 1931.
* Campiona de relevos 4 x 75 m en 1931 y 1932.

## Referencias

## Vinclos externos
*  Dentrata de Dolors Castelltort en a Gran Enciclopedia Catalana.
Río de Palomar

Lo **río de Palomar** ye un tributario de Martín por la suya marguin dreita que naixe en la localidat homonima y caye en Mont Albán.

## Hidronimia
L'hidronimo *río de Palomar* fa referencia a la localidat dende a on que baixa, Palomar. Unatra denominación ye la de **río Ancho**.

## Referencias

## Bibliografía
* José Luis Peña Monné, Luis Alberto Longares Aladrén, Marta Espinalt Brillas: *Paisajes naturales de la provincia de Teruel. Guía del medio natural*. Instituto de Estudios Turolenses, 2000.
* Julián M. Ortega Ortega, José Luís Ona González: *Montalbán: Guía de monumentos, paisajes, fiestas y servicios turísticos*, Instituto de Estudios Turolenses, Teruel, 2002. 
* Eduardo Viñuales Cobos (coordinador): *Red natural de Aragón. nº 30, Cuencas Mineras* Prames, 2010.
Claudio Sánchez-Albornoz

**Claudio Sánchez-Albornoz y Menduiña** (naixito de Madrit, o 7 d'abril de 1893 y muerto en Ávila o 8 de chulio de 1984) estió un historiador y politico espanyol, ministro mientres a Segunda Republica y president d'o suyo Gubierno en l'exilio entre 1962 y 1971.

## Publicacions
* *Estampas de la vida en León hace mil años*, Madrit, 1926.
* *En torno a los orígenes del feudalismo*. Mendoza, 1942.
* *Ruina y extinción del municipio romano en España e instituciones que lo reemplazan*. Buenos Aires, 1943.
* *España y el Islam*. Buenos Aires, 1943
* *El Ajbar Maymu’a. Problemas historiográficos que suscita*. Buenos Aires, 1944.
* *El "Stipendium" hispano-godo y los orígenes del beneficio prefeudal*. Buenos Aires, 1947.
* *Una ciudad hispano-cristiana hace un milenio. Estampas de la vida en León*. Buenos Aires, 1947.
* *España: un enigma histórico*. Buenos Aires, 1956.
* *Españoles ante la historia*. Buenos Aires, 1958.
* *De ayer y de hoy*. Madrit, 1958.
* *La España Musulmana*. Buenos Aires, 1960
* *Estudios sobre las instituciones medievales españolas*. Mexico, 1965.
* *Despoblación y repoblación en el Valle del Duero*. Buenos Aires, 1966.
* *Investigaciones sobre historiografía hispana medieval (siglos VIII al XIII)*. Buenos Aires, 1967.
* *Investigaciones y documentos sobre las instituciones hispanas*. Santiago de Chile, 1970.
* *Miscelánea de estudios históricos*. Leyón, 1970.
* *Orígenes de la nación española. Estudios críticos sobre la Historia del reino de Asturias*. Oviedo, t. I: 1972, t. II: 1974, t. III: 1975.
* *Del ayer de España. Trípticos históricos*. Madrit, 1973.
* *Ensayos sobre Historia de España*. Madrit, 1973.
* *Vascos y navarros en su temprana historia*. Madrit, 1974.
* *El Islam de España y el Occidente*. Madrit, 1974.
* *Mi testamento histórico político*. Barcelona, 1975.
* *Viejos y nuevos estudios sobre las instituciones medievales españolas*. Madrit, 1976.
* *El régimen de la tierra en el reino asturleonés hace mil años*. Buenos Aires, 1978.
* *El reino asturleonés (722-1037). Sociedad, Economía, Gobierno, Cultura y Vida*. Historia de España Menéndez Pidal, t. VII, vol. 1, Madrit, 1980.
* *Estudios sobre Galicia en la temprana Edad Media*. A Coruña, 1981.
* *Orígenes del Reino de Pamplona. Su vinculación con el Valle del Ebro*. Pamplona, 1981.
* *La Edad Media española y la empresa de América*. Madrit, 1983.
* *Santiago, hechura de España. Estudios Jacobeos*. Prólogo de José-Luis Martín. Ávila, 1993.

## Vinclos externos
* 
* 
*  Fundación Claudio Sánchez-Albornoz
Río Seco (cuenca de Martín)

Lo **río seco** ye un tributario de Martín por la suya marguin ezquierda. Naixe entre Muniesa y Cortes y caye en Martín en lo termin municipal d'Oliet auguas ent'alto de lo nuclio habitau pero auguas enta baixo de la presa de Cueva Foradada.

Son tributarios de lo río Seco lo río de Sus y la rambla del Abejar.

## Referencias

## Bibliografía
* Prensa Diaria Aragonesa: *Los ríos de Aragón. Río Martín*. El Periódico de Aragón, Diputación General de Aragón, 2005.
Río Radón

Lo **río Radón** ye un tributario de Martín por la suya marguin ezquierda. Naixe en La Foz de la Viella y caye en Martín cerca de la coda de l'entibo de Cueva Foradada, en lo termin municipal d'Arcaine.

## Referencias

## Bibliografía
* Prensa Diaria Aragonesa: *Los ríos de Aragón. Río Martín*. El Periódico de Aragón, Diputación General de Aragón, 2005.
Río Mena

Lo **río Mena** ye un tributario de Martín por la suya marguin dreita. Naixe en lo termin municipal d'Utriellas y caye en Martín auguas ent'alto de Mont Albán cerca de lo termin municipal de Martín.

Las auguas de lo río Mena tienen una mala cualidat por recibir los vertius de las actividaz meneras d'Escuita y Utriellas. Lo río Martín deixa de tener buena cualidat d'augua dende lo punto a on que caye lo río Mena.

## Referencias
El País (desambigación)

**El País** puet fer referencia a:

## Periodicos
* ***[[El País]]***, periodico espanyol contemporanio, establiu en 1976;
* ***[[El País (Colombia)|El País]]***, periodico colombiano, establiu en 1950;
* ***[[El País (1887-1921)|El País]]***, periodico republicano espanyol editau en Madrit entre 1887 y 1921;
* ***[[El País (Leida)|El País]]***, periodico espanyol editau en Leida entre 1879 y 1934;
* ***[[El País (Paraguai)|El País]]***, periodico paraguayo; 
* ***[[El País (Uruguai)|El País]]***, periodico uruguayo, establiu en 1918;
* ***[[El País (Honduras)|El País]]***, periodico hondurenyo;
* ***[[El País (Tarija)|El País]]***, periodico boliviano d'a rechión autonoma de Tarija.
* ***[[El País (Costa Rica)|El País]]***, periodico costarricense.

## Esportes
* **[[Copa El País]]**, torneyo de futbol uruguayo;
* **[[Recopa El País de Clubes del Interior]]**, antigo torneyo uruguayo d'as anyadas de 1990.
Refuchio de Barrosa

O **refuchio de Barrosa** ye un refuchio no guardau que se troba en o Pireneu aragonés a 1.745 m d'altaria.

Administrativament ye situau en o termín municipal de Bielsa, en a comarca de Sobrarbe, en a provincia de Uesca, Aragón.

## Se veiga tamién

* Refuchios d'o Pireneu aragonés.

## Vinclos externos
*  En www.pirineos3000.com
Hespital de Santa Marta de Zaragoza

O **hespital de Santa Marta** yera un hespital que se devantaba en l'actual plaza de Santa Marta de Zaragoza.

## Historia
O hespital fue fundau en 1305 per lo medico Guillermo Fuert. 
Daba aloch a dotze malaudos.
Desapareixió en pasar a depender d'o hespital Cheneral d'a Nuestra Sinyora de Gracia en o sieglo XV  y l'edificio estió espaldau.

## Referencias
Hespital de Pelegrins de Zaragoza

O **hespital de Pelegrins** (u tamién conoixiu como **hespital de Sant Salvador**, en castellano *hospital de peregrinos*) yera un hespital que se devantaba en l'actual plaza d'a Seu de Zaragoza en o vago que actualment ocupa lo cubo de dentrada a lo Museu d'o foro romano de Caesaraugusta.

## Historia
O hespital fue construyiu en 1172 sobre lo solar de *Ordiena*, viuda de *Pedro Lafuente*.
Posteriorment pasó a estar residencia d'os infanticos d'a Seu. Asinas, per eixemplo, en 1723 i viviban ueito infanticos y lo suyo mayestro.
L'edificio estió espaldau a primers d'o sieglo XX.

## Referencias
Posada d'os reis

A **posada d'os reis** (en castellano "posada de los reyes") yera una posada que se trobaba en a plaza d'o Pilar de Zaragoza en o solar que ocupa l'actual Casa d'a Ciudat. Yera propiedat d'o marqués d'Ayerbe, que i teneba lo suyo palacio a lo canto y disposaba de cuatro cambras y estrabillas pa cuaranta abríos.

Dende astí saliban as dilichencias de Ramón Melic enta Barcelona.

## Referencias
Campionato d'Espanya d'Atletismo

O **Campionato d'Espanya d'atletismo** se refiere a o Campionato d'Espanya d'Atletismo de categoría absoluta u senior a l'aire libre, ye una competición esportiva d'atletismo que se'n fa dende l'anyo 1917. As primeras edicions estioron organizatas por as federacions d'atletismo de Guipuzcua y Catalunya, una vegata establita en 1920 a RFEA (Reyal Federación Espanyola d'Atletismo) ye qui l'organiza dica l'actualidat, chunto a las institucions d'o lugar a on se celebra y a vegadas tamién con bel club local.

Os atletas d'Aragón no empecipioron a participar dica l'anyo 1923, una vegada establida la Federación Aragones d'Atletismo, as mullers no tenioron campionato dica l'anyo 1931, que se'n fizo deseparau d'os homes, en 1935 se celebra o zaguer campionato femenín deseparau y as mullers no tornoron a tenir competicions en o Campionato d'Espanya dica l'anyo 1963 por que en primeras a Guerra Civil y dimpués a dictadura d'o Cheneral Franco no deixaban fer esporte a las mullers.

## Prebas
As prebas que fan parte d'o programa d'os campionatos son as prebas oficials de World Athletics ta os suyos campionatos, fueras d'as prebas de marcha atletica en ruta y a maratón que tienen os suyos campionatos historicament deseparaus, os 10.000 metros en pista historicament se'n feban adintro d'o programa d'o Campionato d'Espanya pero dende l'anyo 1996 tamién tien campionato deseparau. En l'actualidad as prebas masculinas y femeninas se'n fan en a mesma calendata y puesto y a o suyo termín se zarran as seleccions d'Espanya d'atletas ta os campionatos internacionals importans d'o verano.

## Se veiga tamién
* Campionato d'Espanya de Campo a Traviés.

## Vinclos externos
*  ''100 años de Campo a Través en España (1916-2016)''.
Colechio de Sant Nicolau de Tolentino de Zaragoza

O **colechio de Sant Nicolau de Tolentino** yera una residencia pa estudiants universitarios que perteneixeba a la Orden d'os Agostinos Recolectos y que yera a lo costau d'a Basilica d'o Pilar de Zaragoza que estió espaldau con las reformas d'a plaza d'o Pilar en 1939.

## Historia
O colechio estió construyiu en 1601 sobre unas casas donadas per Hugo d'Urríes, sinyor d'a baronía d'Ayerbe, que yeran anexas a lo suyo palacio.
En 1615 estió espaldau l'antigo edificio y en o suyo puesto se construyió un nuevo edificio per los mayestros d'obras Diego de Quirós y Francisco d'Aguinaga costando 9,000 libras chaquesas.
En 1836 estió desamortizau y en 1842 l'edificio estió en releo y adquiriu per Manuel Juan Auset per 140,000 reyals de bellón.
A primers d'o sieglo XX l'edificio d'o colechio yera utilizau como edificio de viviendas y la suya ilesia anexa como almagacén.
L'edificio estió espaldau en 1939 con l'ampliación d'a Plaza d'o Pilar.

## Descripción
L'edificio yera formau per lo colechio mesmo y una ilesia anexa. Toz dos teneban a suya dentrada per o *callizo de Montaner*, tamién clamau *callizo de Francoy* u tamién "calle del Fin".

### Ilesia
A ilesia anexa teneba una planta rectangular y 13,5 m de longaria y yera d'estilo gotico.
A portalada d'a ilesia teneba 12 palmos d'amplaria y 18 palmos d'altaria con dos arcos de meyo punto y con un escudo y dos lions rampants. 
En a ilesia yera enronau "Josef Ibánez d'a Consolación", mosén y heroi d'os Seches de Zaragoza.

### Colechio
Teneba una planta rectangular con 49,5 varas de largo per 22,5 varas d'amplo. Poseyeba dos plantas: 
* Planta baixa: yera la portería y la cocina.
* Planta alta: i heba dotze cambras y una biblioteca.

## Referencias

## Bibliografía
*  Manuel García y Teresa Martín *El colegio universitario de San Nicolás de Tolentino en Zaragoza*, Artigrama n°2, 1985, p.&nbsp;111-130
María Isabel López

**María Isabel López Rodríguez** (naixita o 4 de chinero de 1995 d'Ayamonte, Uelba, Andalucía, Espanya) mas conoixita por o suyo nombre artistico como **María Isabel López** ye una cantaire espanyola. Estió a ganadora d'o Festival d'a Canción d'Eurovisión Junior 2004 con a canción "Antes muerta que sencilla". Ye un simbolo d'o suyo municipio, estando filla predilecta. As suyas cancions tienen un ritmo flamenco, pero con un toque de pop.

## Discografía
### Albums
*No Me Toques Las Palmas Que Me Conozco (en aragonés: "No me toques las palmas que me conoixco") (2004).
*Número 2 (en aragonés: "Numero 2") (2005).
*Capricornio (2006).
*Ángeles S.A. (2007).
*Los Lunnis Con María Isabel (en aragonés: "Os Lunnis con María Isabel") (2009).
*De Pie (en aragonés: "De piet") (2014).
*Yo Decido (2015).

### Cancions
*“Antes Muerta Que Sencilla” (2004).
*“No Me Toques Las Palmas Que Me Conozco” (2004).
*“La Vida Es Bella” (en aragonés: "A vida ye bella")(2004).
*“Pues Va A Ser Que No” (2005).
*“Quién Da La Vez” — nomás promocional (2006).
*“Mi abuela” (en aragonés: "A mía güela")(2005).
*“María Isabel Número 2” (en aragonés: "María Isabel Numero 2")(2006).
*“Tu Libertad” (en aragonés: "A tuya libertat")(2006).
*“3x2” (2006) .
*“Me enamoro” (en aragonés: "M'enamoro")(2006).
*“Original” (2006).
*“La reina de la fiesta” (en aragonés: "La reina d'a fiesta")(2006).
*“Piel de chocolate”(en aragonés: "Piel de chicolate")(2006) .
*“De Ayamonte pa'l mundo” (en aragonés: "D'Ayamonte pa lo mundo") (2006).
*“En Mi Jardín (Hope Has Wings)” (2006).
*“De Qué Vas” (2006).
*“Cometas de Cristal” — nomás promocional (2007).
*“Cuando No Estás” (2007).
*“Cosquillitas” (2009).
*"La vida solo es una" (en aragonés: "La vida nomás ye que una") (2016).

## Televisión
*Eurojunior - La 1 2004.
*Festival d'a Canción d'Eurovisión Junior 2004 - La 1 2004.
*Ángeles S.A. 2007 (Cinta espanyola).
*Os Lunnis 2009-2010 La 2.
*Este es mi pueblo Canal Sur 2014.
*Se llama copla Canal Sur 2015.
*Andalucía Directo Canal Sur 2015.
*Menuda Noche Canal Sur 2015.
*Corazón La 1 2015.
*El Gran Queo - Canal Sur 2015.
*Tu cara me suena (va imitar a Rihanna) - Antena 3 2015.
*La noche en Paz - Telecinco 2015.
*Feliz 2016 - 2016.
*¡Que tiempo tan feliz!.
*Cine de barrio.
*Lo maitín d'a 1.
*Objetivo Eurovisión - La 1.
*90 minutos - TVG 2016.

## Vinclos externos
*  A suya cuenta d'Instagram.
*  A suya cuenta de Twitter.
Emilia Trepat

**Emilia Trepat i Riba**, conoixida esportivament como **Emilia Trepat** y naixita de Barcelona en 1913 y muerta en o mesmo puesto o 20 d'aviento de 1983, fue una atleta catalana especializata en prebas de velocidat y brincos que estió campiona d'Espanya en cualques prebas, tamién tenió o récord d'Espanya de 300 metros lisos.

O suyo primer club fue o Club Femení d’Esports, en 1935 compitió con a sección d'atletismo d'a FAEGE y en 1936 compitió como independient.

## Palmarés
; Campionatos d'Espanya
* Campiona de 80 m. lisos en 1933 y 1935.
* Campiona de 300 m. lisos en 1933 y 1935.
* Subcampiona de brinco d'altaria en 1935.
* Subcampiona de brinco de largaria en 1933.

## Bibliografía
* Barriga, Carola; Solana, Anna (1999). *Elit també s’escriu en femení*. Barcelona: Diputación de Barcelona.
* Corominas, José (1967). *Medio siglo de atletismo español 1914-1964*. Madrid: Publicaciones del Comité Olímpico Español.
* García, Mila (1989). «L’inici de l’esport femení». En: García, M. (eds.) *Dona i esport: Jornades sobre Dona i Esport*, noviembre-aviento de 1989. Barcelona: Ayuntamiento (Esport a l’abast) (1991), p.&nbsp;23-38.
* Sergura, Isabel (2000). *Calendari de les dones esportistes*. Generalidat de Catalunya: Institut Catalán d'a Muller.

## Referencies

## Vinclos externos
*  Dentrata de Emilia Trepat en a Gran Enciclopedia Catalana.
Rosa Sierra

**María Rosa Sierra Girón**, conoixitia esportivament como **Rosa Sierra** u **Rosita Sierra** y naixita de Balbastro en 1944, ye una atleta aragonesa especializata en prebas de velocidat y medio fundo que estió campiona d'Espanya en a preba de 400 metros lisos en a edición de 1964, estando a primera atleta aragonesa en ser campiona d'Espanya en una preba d'atletismo.

Principió a practicar atletismo en Monzón con atras zagalas en a pista d'atletismo de 286 metros de cuerda habilitata en o campo de fútbol de L'Arboleda, os suyos equipos estioron o CA Monzón y CE Universitari o o suyo unique entrenador Ernesto Bribián pioner y gran impulsor d'a practica de l'atletismo en ixa localidat. Rosita, chunto a atras aragonesas como as zaragozanas Blanca Miret y María Luisa Orobia fuoron bellas d'as prencipals figuras d'a tornada de l'atletismo femenín en Aragón y Espanya dimpués d'a prohibición d'a practica esportiva femenina d'o rechimen de Franco. Rosa consiguió un total de siet medallas en os campionatos d'Espanya en os que partecipó, en a edición de 1963 dos medallas una d'archent en 100 metros lisos y unatra de bronce en 200, en a edición de 1964 una d'oro en 400 metros lisos, en 1965 y 1966 medalla archent en cadaguna d'as edicions en 400 m.lisos, y en 1967 y 1968 una medalla de bronce en cada edición tamién en 400 metros lisos. Tamién cal destacar dos victorias en a Cursa Jean Bouin de Barcelona en as edicions de 1965 y 1967.

Compitió con o CA Monzón y o suyo zaguer anyo con a sección d'atletismo d'o CE Universitari de Barcelona, a suya retirada esportiva fue prematura con 26 anyos cuan se trasladó ta Barcelona a vivir y no podió compatibilizar os entrenamientos con o treballo. Ye tía de l'atleta olimpico Javier Moracho.

## Palmarés
; Campionatos d'Espanya
* 100 metros lisos:
** Tercera en 1963.
* 200 metros lisos:
** Subcampiona en 1963.
* 400 metros lisos:
** Campiona 1964.
** Subcampiona en 1965 y 1966.

; Cursa Jean Bouin.
* Ganadora en as edicions de 1965 y 1968

## Referencias

## Vinclos externos
*  ''La reina del Monzón''.
Río de Campos

Lo **río de Campos** ye un tributario de Guadalop por la suya marguin ezquierda.

Naixe en lo termin municipal de Cuevas d'Almudén a lo sud de la loma d'el Vuitre (sierra de Sant Chust) y a l'este de las lomas d'el Pajaranco y traviesa lo racón norte de lo termin municipal d'Exarc de la Val. La mes gran part de lo suyo curso ye en lo termin municipal d'Aliaga, a on que traviesa una fondada terciaria (fondada d'el río de Campos), situada entre Campos y Cirulleda a lo sud de la sierra de Sant Chust, a lo sud-ueste de la sierra d'Exulve, a l'ueste de la sierra d'el Sinyor y a lo norte y nord-este de la sierra d'Exarc. Caye en Guadalop auguas enta baixo d'Aldeyuela y de la loma de Sant Antón pero auguas ent'alto de la muela d'el Galabardal, a cantos de la masía de la Tosca.

## Referencias

## Bibliografía
* Prensa Diaria Aragonesa: *Los ríos de Aragón. Río Guadalope*. El Periódico de Aragón, Diputación General de Aragón, 2005.
* Eduardo Viñuales Cobos (coordinador): *Red natural de Aragón. nº 30, Cuencas Mineras* Prames, 2010.
* Instituto Geológico y Minero de España: *Mapa Geológico de España E 1:50.000. Villarluengo*. Servicio de publicaciones de Ministerio de Industria y Energía, 1981.
* José Luis Simón: *Guía del Parque Geológico de Aliaga*. Ayuntamiento de Aliaga, Departamento de Geología de la Universidad de Zaragoza, CEDEMATE, 1998.
Refuchio de Rabadá y Navarro

O **refuchio de Rabadá y Navarro** ye un refuchio de montanya d'o Sistema Iberico aragonés situau en o municipio de Camarena de la Sierra, en a comarca de Gúdar-Chabalambre, a 1.520 metros d'altaria.

Recibe o suyo nombre en honor a os montanyers aragoneses Alberto Rabadá y Ernesto Navarro que murioron o 15 d'agosto de 1963 en a cara norte de l'Eiger, en Grindelwald, Suiza.

## Servicios
O refuchio tien 80 plazas distribuyidas en cambras de 6, 7 u 8 plazas con escusau propio, 4 d'éls adaptaus ta personas discapacitadas. Rocodromo exterior de 13 m d'altaria con dica 8 vías de diferent dificultat. Duchas con augua calient, tabierna, taquillas, dos minchadors y puesto ta cocinar, aula polivalent, telefono publico y calcero de descanso.

## Actividaz
Se troba a os piez d'o pico Chabalambre por o que ye un buen punto de partida ta puyar-ie. Situau a nomás 2&nbsp;km d'a estación d'esquí d'Aramón Javalambre, estando o alochamiento mas amanau. D'hibierno se i pueden logar raquetas de nieu ta fer gambadas por a zona.

Ye en mel meyo d'a rota d'o GR 10 y a poca distancia d'o GR 8 por o que ye un buen puesto ta practicar senderismo u BTT.

## Enlaces externos
*  Pachina oficial
*  En www.alberguesyrefugios.com
Rambla de Malburgo

La **rambla de Malburgo** ye un tributario de río Guadalop por la suya marguin dreita. Naixe en Fortanet y caye en Guadalop en lo termin municipal de Villar Luengo, localidaz de lo Mayestrato.

La rambla de Malburgo se forma por la unión de barrancos que baixan dende los monts de Tarrascón, la sierra de Sollavientos y la loma de Mate, y que complegan en lo sud de lo termin municipal de Fortanet auguas ent'alto de lo nuclio habitau.

En lo termin municipal de Fortanet circula a traviés d'una val que desparte las sierras de Villarroya y de la Lastra a l'ueste y la sierra de la Canyada a l'este.

En lo termin municipal de Pitarc ha tallau una foz fluvio-karstica y recibe las auguas d'una gran surchencia karstica que se considera un naixedero y que ye ha estau declarada Molimento Natural.

Poco dimpués de lo suyo forcallo con lo río Canyada caye en Guadalop cerca de los Organos de Montoro.

## Toponimia
L'hidronimo *rambla de Malburgo* se relaciona microtoponimos de Fortanet y Pitarc. *Malburgo* ye lo nombre d'una partida de mont que bi ha en lo sud-este de lo termin municipal de Pitarc a on son las *casas de Malburgo*. En los mapas tamién apareixe la variant *Margurgo* pa esta partida. En Fortanet bi ha una *umbría de Malburgo* en la part meridional de lo termin.

Bi ha tamién unas denominacions actual de *río Pitarque* y *río Fortanete* que pueden remontar-se a la baixa Edat Meya. Se fa mención d'este curso d'augua en un texto de 1414 sobre lo mollonamiento de boalaches y defesas entre los termins de Fortanet y Exorcas:

## Referencias

## Bibliografía
* Prensa Diaria Aragonesa: *Los ríos de Aragón. Río Guadalope*. El Periódico de Aragón, Diputación General de Aragón, 2005.
* Eduardo Viñuales Cobos (coordinador): *Red natural de Aragón. nº 30, Cuencas Mineras* Prames, 2010.
* Instituto Geológico y Minero de España: *Mapa Geológico de España E 1:50.000. Villarluengo*. Servicio de publicaciones de Ministerio de Industria y Energía, 1981.
* José Luis Simón: *Guía del Parque Geológico de Aliaga*. Ayuntamiento de Aliaga, Departamento de Geología de la Universidad de Zaragoza, CEDEMATE, 1998.

## Se veiga tamién
*Naixedero de lo río Pitarc.
*Organos de Montoro.
Refuchio d'Aiguallut

O **refuchio d'Aiguallut** ye un refuchio no guardau que se troba en o Pireneu aragonés a 1.990 m d'altaria.

Administrativament ye situau en o termín municipal de Benás, en a comarca de Ribagorza, en a provincia de Uesca, Aragón.

## Se veiga tamién
* Refuchios d'o Pireneu aragonés.
Palacio de Torreflorida de Zaragoza

O **palacio de Torreflorida** yera un palacio renaixentista situau en a carrera Mayor de Zaragoza que estió espaldau en 1942.

## Historia
O palacio estió construyiu en estilo renaixentista en o sieglo XVI y sirvió como residencia d'os Contes de Torreflorida dica 1911. En noviembre de 1938 cayió una bomba mientres o transcurso d'a Guerra Civil Espanyola y l'edificio estió parcialment danyau. Estió espaldau en 1942.

## Restas
Una replica de l'arco de dentrada a lo palacio puede veyer-se en a frontera de l'edificio de viviendas d'a carrera Costa n°3.

## Referencias
Colechio d'as Vírchens de Zaragoza

O **colechio d'as Vírchens** yera un colechio pa chóvens solteras y viudas de familias nobles que yera en a cantonada d'as actuals carreras Vírchens y Méndez Núnez en Zaragoza.

## Historia
O colechio estió fundau en 1531 per Chuan de Villasimpliz. A suya primera seu estió en o mesmo palacio d'os Villasimpliz (que yera situau en o Coso n°37 y que estió espaldau en 1940 pa construyir o Banco d'Aragón).
En 1593 o Colechio se treslada a la suya seu definitiva enta la cantonada d'as actuals carreras Vírchens y Méndez Núnez.
En 1607 se construye una ilesia adchacent.
En 1837 o Colechio estió suprimiu mientres que la suya ilesia remanió ubierta a lo culto. A resta de l'edificio se destinó a viviendas de loguero.
En 1842 l'edificio se quito a releu en cuatro lotes.
Un d'istes lotes yera formau per a ilesia que en 1853 estió transformada en o Teatro de Variedaz. Asinas, l'altar estió reconvertiu en o eszenario d'o teatro.
En 1870 o teatro estió zarrau y convertiu en almagacén. A la fin, en 1947, estió espaldau pa devantar un bloque de viviendas.

## Referencias
Ilesia de Sant Pavlo de Zaragoza

A **ilesia de Sant Pavlo**, que ye tamién clamada como la tercera seu de Zaragoza, ye una ilesia gotico-mudéchar que se troba en o barrio de Sant Pavlo de Zaragoza.

## Historia
Dimpués d'a conquiesta cristiana de Zaragoza per o rei d'Aragón Alifonso I se construyió en iste puesto una ermita dedicada a Sant Blas. Arredol d'ella se creyó un barrio nuevo clamau "Población d'o Rei". 
En 1284 l'actual ilesia de Sant Pablo substituyió a la ermita romanica de Sant Blas que estió espaldada.
En 1343 se construyió la torre mudéchar que sirve de campanar.
En 1849 se le anyade un chapitel a la torre.
En 1931 estió declarada Monumento Nacional y dende 2001 ye Patrimonio d'a Humanidat.

## Referencias

## Vinclos externos
*  Ficha en gcatholic.org
Al-Musta'in II

**Áhmad al-Mustaín II** (en arabe أبو جعفر أحمد بن يوسف بن هود المستعين بالله, *Abū Ŷaʿfar Aḥmad ibn Yūsuf ibn Hūd al-Mustaʿīn bi-Llāh*) estió o quarto rei d'a dinastía hudín d'a taifa de Saraqusta (1085-1110).

Mientres o reinau d'Áhmad al-Mustaín II l'abance d'os aragoneses Cinca abaixo y en as comarcas de Uesca ye ya muit important, y a isto se suma o feito de que a resta d'as taifas, embrecadas en guerras y debilitadas dimpués d'a conquiesta de Toledo por o poderoso Alifonso VI de Leyón, no podeban aduyar-le.

Debant d'ista situación, al-Mu'támid d'Isbiliya (Sevilla) pidió a os reis de Batalyaws (Badajoz) y Garnatah (Granada) que s'unieran a ell ta pedir a intervención de Yúsuf ibn Tasufín, emir d'os almurabitz, que acudioron en aduya d'as taifas hispanas y consiguioron vencer a la coalición de reinos cristianos, encabezaus por Alifonso VI de Leyón y Castiella en 1086 en a batalla de Sagrajas. Ista redota libró a Saraqusta d'a presión d'os cristianos por un tiempo: en 1086 a ciudat yera setiada por Alifonso VI que habió de devantar o seche ta enfrontinar-se a los almurabitz.

En 1090 l'imperio almurabit reunificó as taifas como protectoraus chusmesos a o poder central de Marráquex y destituyioron a toz os reis de taifas fueras d'al-Mustaín, que conservó buenas relacions con os almurabitz, gracias a lo que se mantenió como reino independient, ya que, en estar una zona mugant d'al-Ándalus con os cristianos, estió l'unico territorio que evitó a unificación almurabit.

Manimenos, os cristianos continaban enantando. En 1089 cayió Monzón, en 1091, Balaguer y en 1096, Wasqa (Uesca) dimpués d'a batalla d'Alcoraz. Ta mirar d'oposar-se a o reino d'Aragón, al-Mustaín heba de bosar fuertes parias a o suyo protector, Alifonso VI de Castiella.

Al-Mustaín consiguió mantener un dificil equilibrio politico entre dos fuegos, pero en 1110 fue redotau y muerto en a batalla de Val Tierra, amán de Tudela, por Alifonso I lo Batallero, que ya heba preso Exeya y Taust.

## Bibliografía
* CERVERA FRAS, M ª José, *El reino de Saraqusta*, Zaragoza, CAI, 1999. ISBN 84-88305-93-1
* CORRAL, José Luis, *Historia de Zaragoza. Zaragoza musulmana (714-1118)*, Zaragoza, Ayto. de Zaragoza y CAI, 1998. ISBN 84-8069-155-7
* MONTANER FRUTOS, Alberto, "Introducción histórica" al capítulo "El palacio musulmán", en: Bernabé Cabañero Subiza *et alt*., *La Aljafería* (vol. I), Zaragoza, Cortes de Aragón, 1998. págs. 35-65. ISBN 84-86794-97-8
* VIGUERA MOLINS, Mª Jesús, *Aragón musulmán*, Zaragoza, Mira editores, 1988. ISBN 84-86778-06-9
* VIGUERA MOLINS, Mª Jesús, *El islam en Aragón*, Zaragoza, CAI, (Col. «Mariano de Pano y Ruata», nº 9), 1995. ISBN 84-88305-27-3
Ibn Tifilwit

**Abu-Bakr ibn Ibrahim ibn Tifilwit as-Sahrawi** estió gubernador almurabit de Saraqusta de 1115 a 1117. Yera cunyau d'o emir almurabit Alí ibn Yúsuf.

## Biografía
Ibn Tifilwit, emir de Saraqusta, s'instaló en a capital de l'Ebro rodiau de poetas como Ibn Jafaya de Alcira. A o contrario que o suyo antecesor, de gran actividad belica, d'Ibn Tifilwit solo se conoixe una chicota baralla contra Borcha y una expedición a Rueda de castigo a Abdelmalik Imad al-Dawla, pues o hudín destronau yera vasallo d'Alifonso I d'Aragón y atacaba o districto de Saraqusta), que remató con un pactó con o suyos habitadors.

Mas que mas o nuevo emir almurabit se dedicó a las actividaz d'a cort y a o luxo, situando como nuclio cultural os salones d'o palacio de l'Alchafaría.

Ibn Tifilwit nombró como visir a o filosofo Avempace, que s'heba convertiu en a personalidat mas destacada d'a intelectualidat zaragozana, pero o carácter d'Avempace fació que s'enemistaran luego, y o gran filosofo fue engarcholau. Una vegada liberau, optó por ir-se-ne d'a ciudat.

En l'hibierno de 1117 muere Ibn Tifilwit, pero ya no le succedería dengún gubierno musulmán. Alifonso I d'Aragón, sin dubda heba parau bien o plan d'asedio a la ciudat, y dentró en ella, dimpués de meyo anyo de seche, o 18 d'aviento de 1118.

## Bibliografía
* CERVERA FRAS, M ª José, *El reino de Saraqusta*, Zaragoza, CAI, 1999. ISBN 84-88305-93-1
* CORRAL, José Luis, *Historia de Zaragoza. Zaragoza musulmana (714-1118)*, Zaragoza, Ayto. de Zaragoza y CAI, 1998. ISBN 84-8069-155-7
* LEMA PUEYO, José Ángel, *Alfonso I el Batallador, rey de Aragón y Pamplona (1104-1134)*, Gijón, Trea, 2008, págs. 95-97. ISBN 978-84-9704-399-1.
* MONTANER FRUTOS, Alberto, "Introducción histórica" al capítulo "El palacio musulmán", en: Bernabé Cabañero Subiza et *alt*., *La Aljafería* (vol. I), Zaragoza, Cortes de Aragón, 1998. págs. 35-65. ISBN 84-86794-97-8
* VIGUERA MOLINS, Mª Jesús, *Aragón musulmán*, Zaragoza, Mira editores, 1988. ISBN 84-86778-06-9
* VIGUERA MOLINS, Mª Jesús, *El islam en Aragón*, Zaragoza, CAI, (Col. «Mariano de Pano y Ruata», nº 9), 1995. ISBN 84-88305-27-3
Skovfogedegen

**Skovfogedegen** ye un árbol situau en lugar de Klampenborg en o municipio d'Øresund, a o norte de Copenaguen, Dinamarca. Se tracta d'un caixico (*Quercus robur*) con una edat estimada de 800 anyadas, un diametro de 10,33 m y una altaria de 13 m. O suyo nombre procede d'as parolas danesas *Skovfoged* y *Eg* con o significau de "caixico d'o forestal" por estar utilizata a suya vaguera mientres os anyos 1800 como capiella catolica per o renombrau guarda forestal alemán *J.G. von Langen*. Posteriorment tamién utilizata como almagacén y mesmo como botiga pa vender licors.
Palacio de Donlope (Zaragoza)

O **palacio de Donlope** ye un palacio renaixista situau en a carrera Dormer de Zaragoza.

## Historia
O palacio estió mandau edificar per Miguel Donlope. Se desconoixe lo nombre d'o mayestro d'obras pero si se conoixen os nombres de Chuan de Landernain (piedrapiquero), Pedro Rebollo (qui fa as reixas) y os fusters Chaime Fanegas y Bernat Giner.
Dende 1912 sirve como seu d'a Reyal Maestranza de Caballería de Zaragoza.
En 1931 estió declarau Monumento Nacional.
Lista de reis d'a Taifa d'Albarracín

A **[[Taifa d'Albarracín]]** (u **Reino d'Albarracín**) estió una chicota taifa independient entre los sieglos IX y XII.

Dende la suya independencia de lo Califato de Cordoba en 1012 fue gubernata por los Banu Razín, familia berber que yera establita en la Sierra d'Albarracín.

Contino puede veyer-se a lista de reis musulmans d'Albarracín.

## [[Banu Razín|Dinastía razín]] (1012-1104)
* Hudhayl ben Khalaf ben Razín (1011/1012 - 1044/1045).
* Abd al-Malik ben Hudhayl (1044/1045 - 1103).
* Yahya ben Abd al-Malik (1103 - 1104).
Río Bordón

Lo **río Bordón** ye un tributario de río Guadalop por la suya marguin dreita.

Lo suyo naixedero ye en lo termin municipal de Bordón (Teruel) cerca de la muga con los termins municipals de Villar Luengo y Olocau del Rey. Reculle las auguas de barrancos que bi ha auguas ent'alto de lo suyo naixedero en los termins d'estos municipios y en lo de Tronchón: barranco de los Chorros, barranco Rambla, barranco Torre Piquer, barranco de Sisca y barranco de las Menas, que baixan de la sierra de Palomita, dende la sierra Carrascosa y dende atras sierras con menor entidat a lo sud-este.

Dende lo suyo naixedero a piet de la muela Carrascosa lo río Bordón corre por lo fondón d'una val situada entre la sierra de Bordón a lo nord-ueste y las aliniacions de la sierra Blanca y la loma de Todoliella a lo sud-este. Auguas entabaixo de Luco de Bordón y a la latitut de la sierra Manadella tuerce lo curso enta lo nord-ueste pa cayer en Guadalop en la masía de Perogil, cerca de Las Planas de Castellot (Teruel) y en un endreito actualment embadinau por lo entibo de Santoleya.

## Referencias

## Bibliografía
* Prensa Diaria Aragonesa: *Los ríos de Aragón. Río Guadalope*. El Periódico de Aragón, Diputación General de Aragón, 2005.
* Eduardo Viñuales Cobos (coordinador): *[[Red natural de Aragón]]. nº 3, Maestrazgo* Prames, 2006.
* Instituto Geológico y Minero de España: *Mapa Geológico de España E 1:50.000. Villarluengo*. Servicio de publicaciones de Ministerio de Industria y Energía, 1981.
Blanca Miret

**Blanca Miret**, naixida de Zaragoza l'1 de chinero de 1944, ye una atleta aragonesa especializada en prebas de velocidat, saltos y prebas combinadas que estió campiona d'Espanya en bels prebas y tenió cualques récords d'Espanya. Chunto a atras aragonesas como María Luisa Orobia y Rosa Sierra fuoron bellas d'as prencipals figuras d'a tornada de l'atletismo femenín a Aragón y Espanya dimpués d'a prohibición d'a practica esportiva femenina d'o rechimen de Franco.

Estió 3 vegadas internacional con Espanya y en o Memorial d'Atletismo Miguel de la Quadra-Salcedo, que se celebra en as pistas de cenisa d'a Universidat Complutense de Madrit, se'n fa una preba en o suyo honor dito Trofeo Blanca Miret de 100 metros lisos.

## Palmarés
; Campionatos d'Espanya
* 100 metros lisos:
** Subcampiona en 1963, 1965 y 1967.
** Tercera en 1964.
* 200 metros lisos:
** Subcampiona en 1964 y 1967.
* Brinco de largaria.
** Campiona en 1963, subcampiona en 1965 y tercera en 1967.
* Pentatlón.
** Campiona en 1968 y subcampiona en 1967.

## Referencias
Abd al-Malik ben Hudhayl

**Abd al-Malik ben Hudhayl** (? - 18 de mayo de 1103), miembro d'a familia Banu Razín, estió o segundo sobirán d'a Taifa d'Albarracín, dende l'anyo 1044 u 1045 dica a suya muerte.

Fillo de Hudhayl ben Khalaf ben Razín, le succedió a la suya muerte, con o títol de *Husam ad-Dawla* (en arabe *Sable d'a dinastía*) y mas tardi *Yabr ad-Dawla* (en arabe *Argüello d'a dinastía*).

As fuents lo describen con una personalidat diferent de raso d'a de su pai, encara que as opinions d'os cronistas son contradictorias. D'una man ye tractau de fato y malvau, por beluns, y d'atra de buen poeta, cheneroso y amant d'a lei. De cualsiquier manera o momento historico que vivió no yera guaire pareixiu a o viviu por su pai, ya que en pocos anyos l'actitut d'os reis cristianos d'o norte se tornó muito mas agresiva. A respuesta d'Abd-al-Malik estió la de l'adulación temerosa en bels intes y l'alianza con os suyos correlichionarios en atros.

En 1085 Alifonso VI de Castiella prene a  Taifa de Tulaytula. Os reis de cuantas taifas, entre éls Abd-al-Malik, s'aprestoron a felicitar-lo y fer-le ricos presents. Dende iste momento bosará paria a Castiella.

En 1089 o Cit trescruza o suyo reino camín de Balansiya. Acampó en o territorio d'Abd-al-Malik, en Calamocha. Ta privar-se d'os suyos ataques, Abd-al-Malik habió d'acceptar o pago d'asaber-los tributos.

En noviembre de 1092, Abu Issa Lubbun ibn Lubbun, visir de Yahya al-Qadir, se reveló en Murviedro en desalcuerdo con a suya politica d'alcuerdos con os cristianos y cedió a suya ciudat a Abd-al-Malik a cambio d'una pensió y o dreito de vivir en Albarracín. Abd-al-Malik, ta no molestar a o Cid le prestó vasallache ascape. O Cid podió avituallar as suyas tropas en os lugars y castiellos d'Albarracín mientres respectaba os dominios d'Abd-al-Malik.

Dimpués, manimenos, Abd-al-Malik se negó a bosar o tributo alcordau a o Cid, y en una calendata anterior a agosto de 1093 demandó a Pero I d'Aragón aduya ta prener Balansiya, a cambio d'una gran cantidat de diners y bella plaza. Pero le'n dició a o Cit y iste prencipió una operación de castigo contra la taifa que duró bels meses, en la que o Cit resultó feriu en o cuello. Abd-al-Malik habió de tornar a pagar vasallache y ye posible que mesmo aduyase a o Cit en a presa de Balansiya, pero dimpués, en 1094, con o Cit ya instalau en Balansiya, Abd-al-Malik s'alió con os almurabitz, y con éls marchó a soscorrer ista ciudat. Participó, mientres l'agüerro d'o mesmo anyo, en a batalla de Cuart de Poblet que estió una completa victoria d'o Cid.

En chunio de 1098, o Cid ocupó Murviedro, pero morió un anyo dimpués.

Os almurabitz fuoron ocupando, una dezaga d'atra, todas as taifas. En iste contexto, muere Abd-al-Malik o 18 de mayo de 1103. Le succedió o suyo fillo Yahya ben Abd al-Malik.

## Referencias
Yahya ben Abd al-Malik

**Yahya ben Abd al-Malik**, miembro d'a familia Banu Razín, estió o tercer y zaguer sobirán d'a Taifa d'Albarracín, dende l'anyo 1103 dica 1104.

Fillo d'Abd al-Malik ben Hudhayl, a qui succedió dimpués d'a suya muerte, o 18 de mayo de 1103. Gubernó menos d'un anyo, ya que fue forachitau por os almurabitz o 6 d'abril de 1104. A suya estió l'antezaguera d'as taifas en estar incorporada a l'imperio magrebín.

## Referencias
Pokémon (anime)

**Pokémon** (en chaponés ポケットモンスタ,  romanización Hepburn *Poketto Monsutā*) ye una serie basada en os vidiochuegos de Pokémon. A serie arribó a l'extranchero antes que no os videochuegos, y ha dau motivo a la creyación de bellas cintas.

## Historia
A serie tracta sobre un choven de 10 anyos que enceta un viache chunto a lo suyo companyero Pikachu. En o suyo viache se trobará a personaches como Misty y Brock y, antagonistas como o Team Rocket y a cazadora J. O suyo obchectivo ye aconseguir todas as medallas y ir a la liga Pokémon pa ganar-la y estar lo millor mayestro Pokémon. Tamién s'enfrentará a duros rivals como Gary y Tobias y, habrá de salvar a lo mundo chunto los suyos amigos y los dioses Pokémon (mas conoixius como os Pokémons lechendarios).

## Se veiga tamién
*Ash Ketchum
*Misty
*Pikachu
*Meowth
*Pokémon lechendario
*Pokémon (manga)
*Game Freak
Taifa de Calatayú

A **Taifa de Calatayú** (en arabe طائفة قلعة أيوب, *ṭāʾifa Qalat al-Ayyub*) fue un estau taifa musulmán centrau arredol d'a ciudat de Calatayú que existió mientres un breu periodo de tiempo entre os anyos 1046 y 1055.

En primeras feba parti de l'ampla Taifa de Zaragoza (1019), d'a que se deseparó en 1046 baixo o mandato de Muhammad ben Suleiman, fillo de Al-Musta'in I y chirmán d'Al-Muqtadir.

Mientres istos años se cudió moneda baixo as desichencias de Muhammad ben Suleiman, de qui se desconoixe o suyo destín dimpués d'a guerra con o suyo chirman y a ocupación y final permanencia de Calatayú en a taifa de Zaragoza dica l'anyo 1120 en que Calatayú ye conquistada ta o Reino d'Aragón por Alifonso I.

## Bibliografía
* María Jesús Viguera, *Los reinos de Taifas*. 2007. RBA Coleccionables. ISBN 84-473-4815-6.
Ernesto Bribián

**Ernesto Bribián Castro**, conoixiu como *El Jefe* y en zaguerias como *El Abuelo*, naixiu de Monzón o 16 de chinero de 1923, y muerto en o mesmo puesto o 27 de chinero de 2017 fue un atleta, entrenador, directiu, chuez d'atletismo, estatistico esportivo, miembro fundador y primer president d'o Centro Atlético Monzón, a mas de gran impulsor de l'atletismo en a Provincia de Uesca dimpues d'a guerra civil.

En o suyo honor o CA Monzón organiza o *Trofeo Ernesto Bribián*, una competición entre clubs con una antigüidat de mas de 70 anyos.

## Referencias